উন্নাও কাণ্ডে প্রাক্তন বিজেপি বিধায়ক কুলদীপ সিং সেঙ্গারের জামিন

ওয়েবডেস্ক- ২০১৭ সালের উন্নাও (Unnao) ধর্ষণ মামলায় প্রাক্তন বিজেপি বিধায়ক কুলদীপ সিং সেঙ্গারের (Former BJP MLA Kuldeep Singh Sengar)  সাজা স্থগিত করল দিল্লি হাইকোর্ট (Delhi High Court)। বিচারপতি সুব্রামনিয়াম প্রসাদের (Justice Subramaniam Prasad) ডিভিশন বেঞ্চ ১৫ লক্ষ টাকার বন্ডের বিনিময়ে সেঙ্গারকে জামিনের নির্দেশ দিয়েছে। পাশাপাশি, বেশ কিছু শর্ত আরোপ করেছে দিল্লি উচ্চ আদালত।

অভিযুক্ত নির্যাতিতার পাঁচ কিলোমিটারের মধ্যে আসতে পারবেন না এবং তাঁকে দিল্লিতেই থাকতে হবে। অভিযুক্ত নির্যাতিতাকে হুমকি দিতে পারবেন না,  প্রাক্তন বিধায়কের পাসপোর্ট বিচারাধীন আদালতে জমা দিতে হবে,  প্রতি সোমবার থানায় হাজিরা দিতে হবে এবং কোনও শর্ত লঙ্ঘন করলে জামিন বাতিল করা হবে।

হাই কোর্টের নির্দেশ,  বিচারাধীন আদালতে কুলদীপের পাসপোর্ট জমা রাখতে হবে প্রত্যেক সোমবার তাঁকে হাজিরা দিতে হবে।

আরও পড়ুন- ন্যাশনাল হেরল্ড মামলা, সোনিয়া ও রাহুলকে নোটিস দিল্লি হাইকোর্টের

প্রসঙ্গত,  ২০১৭ সালের ৪ জুনে গণ-ধর্ষিতা হন উন্নাওয়ের কিশোরী। এই ঘটনার মূল অভিযুক্ত ছিলেন তৎকালীন বিজেপি বিধায়ক কুলদীপ সিং সেঙ্গার। পুলিশে অভিযোগ নিতে চায়নি বলে অভিযোগ। মামলা বহুদিন গড়ায়। নির্যাতিতা মুখ্যমন্ত্রী যোগি আদিত্যনাথকে চিঠি লেখেন।

২০১৮ সালের ৮ এপ্রিল যোগী আদিত্যনাথের বাসভবনের সামনে ধরনায় বসেন নির্যাতিতা ও তার পরিবার। আত্মঘাতী হওয়ার চেষ্টা করেন নির্যাতিতা। এদিকে এই ঘটনায় নির্যাতিতার বাবাকেই পুলিশ গ্রেফতার করে। পুলিশি হেফাজতেই মারা যান নির্যাতিতার বাবা। ওই বছরের ডিসেম্বর মাসে ভারতীয় দণ্ডবিধির ৩৭৬ এবং পকসো আইনে দোষী সাব্যস্ত হয় কুলদীপকে। বহিষ্কৃত বিজেপি বিধায়ক কুলদীপ সেনেগারকে যাবজ্জীবন কারাদণ্ড দেয় আদালত।

দেখুন আরও খবর-